**岑子杰**（英文：**Jimmy Sham**，1987年6月29號—），係前任香港民間人權陣線召集人、第六屆沙田區瀝源選區議員，亦係現任香港彩虹執行幹事、社會民主連線外務副主席。

2019年，岑子杰領導民陣推動反送中逆權運動，因而開始出名，同時參選第6屆香港區議會選舉嘅沙田瀝源選區。同年10月，佢喺旺角畀一班南亞裔人襲擊頭同手，即使受傷，但最後亦都能夠擊敗公民力量黃宇翰，成功當選。

早年
--

岑子杰係廣東恩平人，響單親家庭大，淨係得阿媽。早年入讀嶺南鍾榮光博士紀念中學（2007年中七畢業）同埋香港專上學院（2018年畢業於社會工作高級文憑）。

岑子杰自細就畀人話係「人妖」。佢讀高中嗰時，佢一位同性戀老師因為性取向而畀週刊偷拍，搞到嗰位老師情緒變差，瘦咗好多。岑子杰見到之後深受影響，因此佢鼓起勇氣，響同學面前「出櫃」，仲同同學解譯同性戀人士實際嘅生活並唔係好似大家咁諗，另外佢仲寫信畀嗰位同性戀老師鼓勵佢。

響中七畢業之後，佢做咗議員助理，但係慢慢發覺呢份工唔係好啱自己，後嚟佢轉為加入民陣成員團體、香港彩虹轄下行動組織「彩虹行動」。2008年開始為民陣做嘢，包括人權同埋警權事務。

2014年，佢同一位空少喺紐約結婚。

政治生涯
----

### 早期街頭活動

岑子杰參加街頭政治活動嘅歷史，最早係2008年嘅「七一大遊行」，當時佢唔係幾出名。響2009年，佢曾經上過香港民間電台，響西洋菜街一帶做FM廣播，宣揚街頭抗爭，因而被差佬告違反《電訊條例》，畀差佬拉咗。

從佢呢一次畀差人拉之後，就畀差人長期盯住，成日畀差佬同埋法庭傳訊。不過佢唔驚，響一次街頭演講嘅時候，佢用名言嚟激勵參加示威嘅人：「響一面高大、堅固嘅牆同埋一隻撞向牆嘅雞蛋之間，我會永遠企響雞蛋一邊。」

### 參加逃犯條例示威

後嚟，佢開始有人氣，由好出名嘅佔中、雨傘革命至到反修例遊行，都可以見到岑子杰嘅身影。

第一次逃犯條例示威入面嘅岑子杰
響2019年3月31號，岑子杰分別有份搞第一次反《逃犯條例》、第二次反《逃犯條例》大遊行同埋幫手組織2019年6月9日號「守護香港反送中」大遊行。同年6月1號，佢夾埋其他民主派人士呼籲香港市民罷市、罷課同包圍立法會，去迫行政長官林鄭月娥撤回《逃犯條例》。同月10號，岑子杰第三次搞反《逃犯條例》大遊行，另外重搞埋譴責鎮壓撤回惡法大遊行，批評差人以暴力對待示威者。響7月1號，佢有份搞嘅2019年七一遊行正式開始，主題係「撤回惡法，林鄭落台」，另外副題係「重啟政改，釋放政治犯，撤銷暴動定性，徹查612」，呼籲香港人上街遊行抗爭。

響2019年12月8號國際人權日遊行期間，岑子杰畀一啲差佬人身攻擊，個班差佬話岑子杰係「死gay佬」。

響2019年8月29號，佢響佐敦畀兩名蒙面人以長刀、鐵通同埋球棒襲擊，同佢同行嘅朋友都受咗傷。

### 參選立法同區議會

岑子杰當選區議員喺點票站見傳媒
響2019年10月10號，岑子杰宣佈參選2019年區議會選舉瀝源選區，代替因為畀人判坐監而唔可以參選嘅黨友黃浩銘。不過響同月16號，佢響旺角畀一班南亞裔人襲擊，頭同手都大量流血，畀送到廣華醫院治療。而黨友、民陣副召集人陳皓桓證實咗岑子杰係去民陣大會途中畀人打，佢同時強烈譴責呢班南亞裔人嘅行為。但係有中共喉舌聲稱呢單野係岑子杰自導自編自演。

最後，岑子杰以3283票大比數當選瀝源選區區議員，擊敗公民力量黃宇翰，另外岑子杰重係瀝源選區第一個成功當選嘅泛民主派候選人。

響2020年7月22號，岑子杰宣佈參選2020年香港立法會選舉，代表民陣出選九龍西選區，呢次係佢第一次參選立法會。而呢次提名係根據響2020年香港立法會選舉民主派初選入面佢攞到嘅票數而定。最後，岑子杰響呢次初選總共攞到25670票，以得票率第一名嘅身份獲得民主派提名出選九龍西選區，同岑子杰一齊獲得民主派提名出選嘅仲有張崑陽、何啟明同埋毛孟靜。

不過因為疫情關係，行政長官林鄭月娥宣佈將原定響9月6號押後到2021年9月5號先至搞立法會選舉。

響2020年8月14號，岑子杰接受立場新聞訪問期間透露，話自己由6月開始就已經畀人跟蹤，而嗰班跟蹤人士成日將架車泊響岑子杰屋企樓下，就連岑子杰同人去燒嘢食都畀嗰班人跟蹤。另外，岑子杰嘅黨友陳皓桓都同時畀人跟蹤。

2021年1月6號，差人以岑子杰曾經參加2020泛民主派35+初選，話佢違反港區國安法而拉咗佢，第二日以三萬蚊保釋。響出差館後，岑子杰同黃碧雲見記者，佢鬧啲差人：「拉我係咪好荒謬？我覺得響拉黎智英嗰一刻已經夠嗮荒謬啦！總之你係反對派嘅，差人就全部拉嗮你！」不過之後佢嘅保釋申請畀法官以「難保再犯」呢個理由而拒絕咗，所以一直畀人還押。7月7號，岑子杰最終宣佈唔撈區議員一職。

評價
--

### 蔣麗芸

響2019年7月，立法會議員蔣麗芸響Facebook上面發佈咗一條片，當中有言論係攻擊跟岑子杰嘅同性戀身分，仲話佢特登隱瞞，但係岑子杰一早已經「出櫃」，後嚟佢響社交網站回應，話蔣麗芸嘅言論「無力」，仲表示會同其他同性戀人士一齊繼續同行。

### 泰晤士報

《泰晤士報》選出2020年全球20位值得關注人物，岑子杰榜上有名，係唯一一個香港人上榜。而《泰晤士報》讚岑子杰係「獨特人物」（uniquely distinctive figure），仲話佢係一個激動人心嘅演講者。

攷
-

1. 1 2 3 4  〈〔人物特寫〕為公義而反叛的同志 — 岑子杰〉. 《輔仁文誌》. 2013-01-13. 原先內容歸檔喺2019-06-22. 喺2020-08-12搵到.
2. ↑  莊恭南, 侯彩琳, 黃偉倫 (2019-11-16). 〈【同志集會】十年來首次無遊行 出櫃中六生無懼歧視盼平權〉. 《香港01》 (香港中文). 喺2020-08-12搵到.
3. 1 2 3  〈【區選光復香港】社民連派3人參選！岑子杰披甲戰沙田 長毛與李慧琼對撼〉. 《Apple Daily 蘋果日報》 (香港中文). 原著喺2020-08-12歸檔. 喺2020-08-12搵到.
4. 1 2  〈民陣召集人岑子杰遭多人鐵槌襲擊 留醫廣華 (23:30) - 20191016 - 港聞〉. 《明報新聞網 - 即時新聞 instant news》 (繁體中文). 喺2020-08-12搵到.
5. 1 2  陳倩婷鄭翠碧 (2019-11-25). 〈【區選2019．瀝源】岑子杰擊敗建制對手奪議席：是香港人的勝利〉. 《香港01》 (香港中文). 喺2020-08-12搵到.
6. 1 2  〈【反送中的香港人2】岑子杰：同志沒有悲觀的權利〉. 《鏡週刊 Mirror Media》 (中文). 2019-06-25. 喺2020-08-11搵到.
7. ↑  〈嶺南鍾榮光博士紀念中學校訊〉 (PDF). 2008. 歸檔時間2019年6月17號.`{{cite web}}`: CS1 maint: bot: original URL status unknown (link)
8. 1 2 3 4  〈兩度捱義氣做民陣召集人　岑子杰：搞遊行，要放下人數包袱〉. 《眾新聞》. 2019-07-03. 原先內容歸檔喺2019-07-03. 喺2020-08-11搵到.
9. ↑  〈【有人喜歡男】社運男空少拋開枷鎖紐約註冊成「夫夫」〉. 《Apple Daily 蘋果日報》 (香港中文). 原著喺2020-09-06歸檔. 喺2020-09-02搵到.
10. ↑  〈【立會選戰】岑子杰專訪：議席不是獎勵 而是眼前苦杯 | 立場人語 | 立場新聞〉. 《立場新聞 Stand News》 (英文). 原著喺2020-08-06歸檔. 喺2020-09-02搵到.
11. ↑  胡家欣 (2018-11-17). 〈【同志遊行】1.2萬人創新高 黃耀明：大眾勿避談同性婚姻〉. 《香港01》 (香港中文). 喺2020-09-02搵到.
12. 1 2  〈岑子杰佐敦遇持球棒鐵通男子　同行友人上前阻止遇襲〉. *RTHK*. 2019-08-29. 原先內容歸檔喺2019-08-29. 喺2020-08-12搵到.
13. 1 2  〈香港七一遊行 民陣：人數不會比前兩次少〉. 《Rti 中央廣播電臺》. 2019-06-30. 原先內容歸檔喺2019-07-09. 喺2020-08-12搵到.
14. ↑  〈【瘋警失控實錄】擎槍嚇阿婆 罵岑子杰「死gay佬」 鬧路人曱甴 粗口辱議員〉. 《Apple Daily 蘋果日報》 (香港中文). 原著喺2020-08-12歸檔. 喺2020-08-12搵到.
15. ↑  〈民陣召集人岑子杰佐敦餐廳內疑遇襲 朋友擋棍受傷〉. 《頭條日報》. 2019-08-29. 原著喺2019-08-29歸檔. 喺2020-08-12搵到.
16. ↑  〈岑子傑集會前「遇襲」又做戲？〉. 《大公報》. 2019-10-17. 喺2020-09-07搵到.
17. ↑  〈與張崑陽、毛孟靜、何啟明報名九西 岑子杰：擬簽確認書 無阻民主派團結 | 立場報道 | 立場新聞〉. 《立場新聞 Stand News》 (英文). 原著喺2020-07-25歸檔. 喺2020-08-12搵到.
18. ↑  〈民主派初選公布核實名單 新東 12 爭 7 出線 新西 8 爭 6 街工不參與 | 立場報道 | 立場新聞〉. 《立場新聞 Stand News》 (英文). 原著喺2020-06-25歸檔. 喺2020-08-16搵到.
19. ↑  〈2. 九龍西 Kowloon West〉. 《2020年民主派立法會初選》. 2020-06-27. 原先內容歸檔喺2020-06-27. 喺2020-08-16搵到.
20. ↑  〈【政府記者會一文睇晒】林鄭月娥：引用緊急法押後立法會換屆選舉至明年9月5日〉. 《Now 新聞》 (香港中文). 喺2020-08-12搵到.
21. 1 2  〈【國安法】岑子杰、陳皓桓稱被跟蹤多月 陳皓桓：可能是國家機器 | 立場報道 | 立場新聞〉. 《立場新聞 Stand News》 (英文). 原著喺2020-08-30歸檔. 喺2020-08-28搵到.
22. ↑  〈初選大搜捕｜拘押39小時 岑子杰黃碧雲獲保釋 批政府可惡可恥：由拉黎智英嗰刻已經夠荒謬！ ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-01-08搵到.
23. ↑  〈【港區國安法】47人案梁國雄岑子杰申保釋被拒 法官指乏足夠理據不再作危害國家安全行為 - 香港經濟日報 - TOPick - 新聞 - 社會〉. *topick.hket.com*. 喺2021-10-25搵到.
24. ↑  羅家晴 (2021-07-08). 〈DQ將被追百萬薪津 區議員爆辭職潮 包括鄺葆賢岑子杰〉. 《香港01》 (香港中文). 喺2021-10-25搵到.
25. ↑  〈抹黑岑子杰「隱瞞」同性戀身分，蔣麗芸給性／別小眾的啟示 | G點電視〉. 《香港獨立媒體網》. 喺2020-08-11搵到.
26. ↑  〈【誰令人作嘔？】蔣麗芸發佈針對同志身份影片 民陣岑子杰：無力的攻擊 | 立場報道 | 立場新聞〉. 《立場新聞 Stand News》 (英文). 原著喺2020-06-21歸檔. 喺2020-08-11搵到.
27. 1 2  〈入選《泰晤士報》 全球 20 名值得關注人物 民陣召集人岑子杰：好多港人比我優秀 | 立場報道 | 立場新聞〉. 《立場新聞 Stand News》 (英文). 原著喺2020-01-29歸檔. 喺2020-08-12搵到.

出面網頁
----

|  |  |
| --- | --- |
|  | 維基同享有多媒體嘅嘢：**Jimmy Sham Tsz-kit** |

* 

* 〈沙田區議會 - 沙田區議會議員資料〉 (繁體中文). 沙田區議會.
* 岑子杰嘅Facebook頁